فرانسا-دا 12 نامیزدین موباریزه آپاردیغی پرزیدنت سئچکی‌لری اوچون سس وئرمه‌نین بیرینجی تورو یئرلی واختلا ساعات 20:00-دا باشا چاتیب.
اینفو، لوموند و فرانس 24 کانال لارینین کئچیردیگی سورغونون نتیجه‌لرینه گؤره، پرزیدنت سئچیلمک اوچون بیرینجی توردا هئچ بیر نامیزد لازیمی 50 فایز مطلق سس چوخ‌لوغو الده ائده بیلمه‌ییب.
موافیق اولا‌راق، ماکرون 28،1 فایز سسله سئچکی‌نین ایلک توروندا غالیب گلیب. مارین لوپن 23،3 فایزله ایکینجی اولوب.
آشیری سولچو نامیزد ژان لوک ملانشون 20،1 فایز، آشیری ساغچی اریک زمور 7،2 فایز، ساغ مرکزچی جمهوریتچی لر پارتیاسی‌نین نامیزدی والری پکرس 5 فایز سس توپلاییب.
یاشیل‌لار پارتیاسی‌نین باشقانی و آوروپا پارلامئنتی‌نین عضوو یانیک ژادو 4،4 فایز، سوسیالیست پارتیاسی‌نین (پس) نامیزدی، پاریس بلدیه صدری ان هیدالگو ایسه 2،1 فایز سس توپلاییب.
ایلک توردا ایلک ایکی یئری توتان ماکرون و مارین لوپن آوریلین 24-ده کئچیریله‌جک سس وئرمه‌نین ایکینجی توروندا موباریزه آپارا‌جاق‌لار.
سئچکی‌لرین بیرینجی تورونون رسمی نتیجه‌لرینی آوریلین 13-ده آنایاسا محکمه‌سی اعلان ائده‌جک.
ایکینجی توردا غالیب گلن نامیزد می آیی‌نین 13-دک وظیفه‌سی‌نین ایجراسینا باشلایا‌جاق.
خاطیرلادیق کی، ماکرون و مارین لوپن 2017-جی ایلده پرزیدنت سئچکی‌لری‌نین ایلک تورونو ایلک ایکی یئرده باشا ووران نامیزدلر اولوب.
ایکینجی توردا 66،1 فایز سس توپلایان ماکرون پرزیدنت سئچیلیب.
